Computator de scriptorio

Un computator de scriptorio o computator de bureau  es un computator personal concipite pro uso regular in un loco fixe super o proxime a un scriptorio (a differentia de un computator portabile) a causa de su dimensiones e requisitos de potentia.

Le configuration le plus commun ha un cassa que contine le fonte de potentia, le placa matre (un placa de circuito imprimite con un microprocessor como unitate central de processamento, memoria, bus, certe periphericos e altere componentes electronic), immagazinage de discos (generalmente un o plus discos dur, discos de stato solide, discos optic e, in modellos ancian, un lector de dischettos); un claviero e un mouse pro entrata; e un monitor, altoparlatores e, frequentemente, un impressor pro sortita. Le cassa pote esser orientate horizontal- o verticalmente e collocate sub, al latere, o super le scriptorio.

Le computatores personal con lor cassas orientate verticalmente se nomina turres. Desde le medio del annos 1990, le majoritate de cassas de computator ha essite concipite con un factor de forma orientate horizontalmente cognoscite como  (cassa de pizza). Como resultato, le termino "scriptorio" ha essite usate retroactivemente pro distinguer iste cassas del modellos anteriormente orientate verticalmente.

Categoria:Computatores